અમરેલી, સાવરકુંડલા, રાજુલા, ધારી, બગસરા સહિતનાં લગભગ તમામ શહેરોમાં શાળા-કોલેજો આસપાસ તેમજ મંદિરો કે બહેનોની અવર-જવર માર્ગ પર રોમિયો બાઈક પર પગ લંબાવીને આરામ ફરમાવતાં હોય છે. ચિત્ર વિચિત્ર વેશભુષા, ફિલ્‍મી હીરો જેવી દાઢી, હાથમાં મોબાઈલ સાથે હીરોગીરી કરતાં શખ્‍સોનું દ્રશ્‍ય સામાન્‍ય થઈ ગયું છે. રોમિયોનાં બાઈકમાં કાનફાડી નાખે તેવા હોર્ન, આંખ આંજી દે તેવી લાઈટ અને ત્રિપલ સવારીમાં ધુમ સ્‍ટાઈમાં બાઈક ચલાવીને દરેક શહેરોની શાંતિનો ભંગ કરનાર રોમિયો સામે લાલ આંખ કરવાનો સમય આવી ચુકયો છે.